钦定古今图书集成/明伦汇编/交谊典/第069卷 > 春秋四传 > 《隐公元年盟蔑》
## 钦定古今图书集成/明伦汇编/交谊典/第069卷 > 春秋四传 > 《隐公元年盟蔑》

《春秋》，“三月，公及邾仪父盟于蔑。”〈按公羊邾字下有娄字穀梁蔑作昧〉

〈大全〉此《私盟》之始。

《左传》：“公摄位而欲求好于邾，故为蔑之盟。”

《公羊传》：“及者何？与也。会及暨，皆与也。曷为或言会，或
言及，或言暨？会犹最也。及犹汲汲也。暨犹暨暨也。及，
我欲之暨，不得已也。仪父者何？邾娄之君也。何以名？
字也？曷为称字？褒之也。曷为褒之？为其与公盟也。与
公盟者众矣，曷为独褒乎？此因其可褒而褒之。此其
为可褒奈何？渐进也。昧者何？地期也。”

〈注〉凡书盟者，恶之也。为其约誓大甚朋党深，背之生患，祸重。“胥命于蒲，善近正”是也。君大夫盟例日，恶不信也。此月者，隐推让以立邾娄，慕义而来相亲信，故为小信辞也。大信者，时柯之盟是也。

《穀梁传》“及者何？内为志焉尔。仪，字也。父犹傅也，男子
之美称也。”其不言邾子何也？邾之上古微，未爵命于
周也。不日，其盟渝也。

〈注〉日者，所以谨信盟变，故不日。〈大全〉永嘉吕氏曰：“其盟渝，谓七年伐邾也。”

昧，地名也。

《胡传》：“我所欲曰及。”

〈大全〉张氏曰：“凡会盟侵伐，内为主，书及。”夫结好息民，固有国之当然，而杀牲要神，则非为人上者相与讲信修睦之道，故书“公及”以讥之。

《春秋》大义，公天下以讲信修睦为事，而刑牲歃血，要
质鬼神，则非所贵也，故盟有弗获已者。

〈大全〉汪氏曰：“诸侯相仇怨，不得已而为盟以释之，

而汲汲欲焉，恶隐公之私也。或言褒其首，与公盟而
书字，失之矣。”